## I dag ble Bjørlien skole offisielt åpnet av ordføreren i Vestby .

### Nærmere 600 hundre barn i Vestby har i dag fått en ny skole med topp moderne fasiliteter som erstatter det eksisterende skolebygget fra 1979.

### Ordfører Tom Anders Ludvigsen uttalte, - I dag åpner Vestbys fineste barneskole! og begeistringen fra publikum bekreftet dette.

Martin Ebert som har vært LINK arkitekturs ansvarlige for prosjektet er meget fornøyd med resultatet. -Vi har gledet oss til denne dagen, det er alltid spennende å se hvordan våre tanker og ideer om et skolebygg og at de finner gjenklang hos barna og lærerne som skal bruke bygget.

Både de store linjene i byggets utforming og detaljene som ”musikkboksen” med sangtekster fra Beethovens 9. symfoni til Bruce Springsteen og Thorbjørn Egner preget inn i fasaden samt de fargerike vinduene og dørene ute og inne gir bygget et unikt preg.

Brukerne legger ikke skjul på sin begeistring. - Det ligger en helt egen ro i bygget, sier rektor Hilde Mytting.

Vi vet at trygghet og trivsel er vesentlig for barns læring og for lærernes mulighet til å skape gode rammer rundt sin undervisning. Gode og solide materialer som tegl og tre gir et bygg som holder seg over tid og gir en følelse av kvalitet.

Alle detaljer er der for å inspirere og gjøre dette til en skole man blir glad i og trives i og vi har lagt stor vekt på det lekne og litt overraskende.

-LINK har «bærekraftig samfunnsarkitektur» og « rom for bedre liv» som bærende visjoner for alt vi gjør og hva passer vel bedre inn i disse visjonene enn bærekraftige bygg for læring, sier Martin Ebert.

Byggets karakteristiske form av tre bånd i tegl som legger seg mykt rundt byggets avrundede former er inspirert av de storslåtte formene av det åpne landskapet skolen ligger i. Hovedinngangen er tydelig markert med store glassflater og «musikkboksen» som skyter ut gjennom fasaden. Når man kommer inn møtes en av et stort amfi som rommer alle skolens elever.

Fra amfiet åpner blikket seg ut i landskapet som er dekket med nysnø på åpningsdagen.

Det har vært lagt stor vekt på å skape et bærekraftig og energieffektivt bygg og det er prosjektert som et passivhus. Med faste solskjermings-løsninger tar bygget i bruk skreddersydde low-tech løsninger som skal gi bedre dagslysforhold i undervisningsrommene enn med automatisk styrte systemer. Alle oppholdsrom har åpningsbare vinduer som gi mulighet til tilleggslufting. Byggets nyskapende solskjerming forskes videre på av ingeniørstudenter på NMBU på Ås.

Teamleder Heidi Sommerstad i LINK arkitektur fremhever det fremragende samarbeidet med Vestby kommune som byggherre, AF Gruppen og rådgivergruppen fra Multiconsult.

LINK arkitektur overrekker Vestby kommunes ordfører et platan tre i gave. - Vi ønsker at det ikke bare er trærne som skal vokse til himmels på Bjørlien, men at også barna skal vokse, nært av kunnskap, nysgjerrighet og mest av alt kjærlighet, legger Sommerstad til.

Skolen er den nyeste i en rekke av fullførte skoleprosjekt av LINK arkitekturs Fredrikstad kontor, blant dem Brevik skole (2018), Sandesundveien skole i Sarpsborg (2016), Steinerskolen i Fredrikstad (2016) og Spetalen skole som ble kåret til årets skolebygg i 2018.

06 mars 2019